Dodatok k Metodike rozpisu dotácií zo štátneho rozpočtu verejným vysokým školám na rok 2013

V poznámke pod čiarou č. 20 sa suma 7,66 eur mení na sumu 8,66 eur.

Bratislava 18. februára 2013			Minister

-------------------------------------------------------------------------------------------------------------------------------

Vymedzenie použitia účelových finančných prostriedkov
na pedagogickú prax v roku 2013

1.	Pedagogická prax sa realizuje najmä v cvičných školách a cvičných školských zariadeniach uvedených v § 37 zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov, ďalej len „cvičné školy“.

2.	Účelové finančné prostriedky sa prideľujú na pedagogickú prax študentov dennej formy štúdia v študijných odboroch 1.1.1, 1.1.2, 1.1.3, 1.1.5, 1.1.6. 

3.	Pedagogické praxe sa rozdeľujú na 3 druhy: 	
a)	hospitačná - úvodná, náčuvová, klinická, pedagogické praktikum, 
b)	výstupová - priebežná, bloková
c)	výstupová - súvislá.

4.	Vysoká škola uzavrie s cvičnou školou zmluvu o spolupráci. Finančné prostriedky poskytuje vysoká škola priamo cvičnej škole, ktorá odmeňuje učiteľov. Spôsob odmeňovania učiteľov je súčasťou zmluvy medzi vysokou školou a cvičnou školou. V prípade, že nie je uzatvorená zmluva medzi vysokou školou a cvičnou školou, odmenu učiteľom vypláca vysoká škola spravidla na základe dohôd o vykonaní práce. Odmenu učiteľom a dotáciu cvičným školám za zabezpečenie pedagogickej praxe uhrádza vysoká škola spravidla na konci semestra alebo podľa dohody.

5.	Vysoká škola poskytuje príspevok z účelových finančných prostriedkov na jednu hodinu rozboru najviac 8,66 Eur, z toho je cena práce učiteľa 8 Eur (suma zahŕňa všetky náklady na odvody zamestnanca aj zamestnávateľa) a 0,66 Eur pre cvičnú školu na materiálne a administratívne zabezpečenie pedagogických praxí. Vysoká škola môže túto sumu navýšiť z neúčelových finančných prostriedkov alebo z vlastných zdrojov.

6.	Učitelia sú odmeňovaní za realizované hodiny rozborov vyučovacích hodín, nie za nimi odučené hodiny, resp. hodiny, ktoré odučí praxujúci študent.
Pre jednotlivé druhy praxe sa počet odmeňovaných hodín rozborov stanovuje takto: 
-	hospitačná prax: 		počet  hodín rozborov ≤ počet hodín praxe
-	výstupová - priebežná prax: 	počet  hodín rozborov ≤ počet hodín praxe
-	výstupová - súvislá prax: 	počet  hodín rozborov ≤ 2 hodiny denne na jedného študenta.

7.	Výpočet odmeňovania učiteľov sa uskutočňuje podľa vzorca:
S = H x 8 Eur,  H = Š x R x K
	S - suma v Eur 	
	H - počet hodín rozborov	
	Š - počet študentov	
R - rozsah praxe podľa študijného programu v hodinách 
K - koeficient počtu študentov:
-	pre hospitačnú prax je K = 1/6 - skupiny študentov môžu byť najmenej 6-členné 
-	pre výstupovú - priebežnú prax je K = 1/3 - skupiny študentov môžu byť najmenej 3-členné
-	pre výstupovú - súvislú prax je K = 2/1 – 2 hodiny na jedného študenta

8.	Výpočet pre cvičné školy sa uskutočňuje podľa vzorca: S = H x 0,66 Eur.

9.	K zúčtovaniu účelových finančných prostriedkov na pedagogickú prax poskytne podklady vysoká škola k 30.6., kedy vysoká škola uvedie aj predpoklad čerpania do konca roku 2013. 

Bratislava 18. februára 2013				Minister